Marketingul cultural
Proiect de activitate didactică pentru materia  Educație Artistică, cls.a XIIa
Afişul
                                                                                       prof.Crăciun-Buiuca Bujeniță Cristina
                                                       Colegiul Național „Costache Negri”, Galați

Afişul reprezintă o metodă eficientă de promovare a patrimoniului naţional şi UNESCO, oferind mai multe informaţii decât un flyer, este mai structurat decât o broşură, sau mapă de prezentare şi conţine informaţii şi imagini despre obiectivul ce poate fi exploatat pentru diferite evenimente precum: un concert, o prezentare de modă, lansarea unei cărţi, lansarea unei linii cosmetice, o expoziţie, un festival etc. Promovarea prin intermediul afişului, aduce şi avantajul celui mai redus cost, chiar dacă alte metode moderne (scurtmetrajul, reclama, paginile web.) dau rezultate într-un timp relativ scurt. În orice loc public ne-am afla (pe stradă, în staţia de autobuz, la muzeu, gară etc.), afişul ar trebui să capteze vizual atenţia trecătorului cu informaţii importante ce pot fi ţinute minte uşor, mereu la dispoziţia celui interesat de cultură şi cu propunerea vizuală directă de a-ţi satisface curiozitatea în descoperirea obiectivului de patrimoniu prin prisma unui eveniment cultural. Afişul reprezintă astfel o îmbinare artistică armonioasă de elemente vizuale şi grafice, ce îndeamnă la cunoaştere prin relaxare, descoperire, îmbogăţire sufletească într-un cadru istoric, cultural, idilic, „de poveste”. Pentru că tehnologiile utilizate au avansat enorm în ultimul deceniu, astăzi trebuie să admitem că afişele sunt prezente în forme, modele şi culori cât se poate de atractive.
Un afiş bine realizat conţine:
1. Numele instituţiei organizatoare. Cine se ocupă de organizarea acestui eveniment??? (de exemplu: Primăria oraşului Galaţi, Colegiul Naţional „C.Negri” etc.)
2. O imagine reprezentativă a obiectivului cultural, sau o imagine reprezentativă pentru evenimentul promovat în afiş (ex: faţada Muzeului Naţional de Artă al Romaniei, schiţa faţadei Bisericii Negre din Braşov, câteva instrumente muzicale, dacă desenăm un afiş pentru un concert, elemente ce implica manechine, haine, produse cosmetice, dacă promovăm o prezentare de modă, măşti-costume pentru o piesă de teatru etc.)
3. Titlul evenimentului (Concert muzică clasică, Noaptea Muzeelor, Lansare de carte pentru copii, Expoziţie de icoane etc.) şi autorul (scriitorul, artistul promovat, actorii- regizorul , dirijorul etc)
4. Locaţia de desfăşurare a evenimentului (poate fi un muzeu de patrimoniu, o biserica, un liceu-şcoală de patrimoniu, un castel, un palat, o casă memorială etc.)
5. Date de contact, data şi ora desfăşurării evenimentului, preţ bilet.
6. Susţinătorii evenimentului şi sponsorii ( canale media de tv., reviste, publicaţii locale, firme etc.)


Exemple de afişe realizate de elevi:

